Redakteursbrief: Só kan ons almal genoeg oefening kry
JY LEES NOU Redakteursbrief: Só kan ons almal genoeg oefening kry
Leser: Die 'alleensiekte' beroof my van só baie
Tuis / Jou storie
Deur Yvonne Beyers
Uitgawe 17 September 2019
Hoekom is dit so 'n gesukkel – hoekom? Elke paar maande steek ek vir myself 'n preek af omdat ek nie genoeg oefen nie (kom ek wees eerlik, soms oefen ek net mooi niks).
Dan werk ek myself op met hierdie verdoemende gedagte en daardie gesonde doelwit en begin opnuut met allerlei dinge om die sweet te laat tap. Tydens die eerste drie weke van die inperking wou ek keer dat die lockdown vir ewig om my heupe kom sit en het ek smiddae sommer my eie oefenroetine in die tuin gevolg.
My kinders het gelag vir my lomp squats en star jumps, en later het ek eerder op en af in die tuin gestap – honderde kere net om 'n halfuur of uur lank te beweeg. Dit het, helaas, nie gehou nie. Nou stap ek saam met my kinders deur die buurt, maar dis eerder drentel as drafstap.
En weer het my hartklop die gevoel van versnelling vergeet. Ek het my gimlidmaatskap 'n paar jaar gelede gekanselleer toe ek aan myself moes erken ek gaan nooit weer my neus by die deur insteek nie, maar dis weer tyd vir 'n ingryping, want só kan dit nie aangaan nie.
'n Mens is darem wraggies nie gemaak om net op die bank te lê met 'n koppie tee en 'n stukkie beskuit nie.
Huisgenoot se nuwe aanlyn oefenprogram vir besige vroue is nou beskikbaar – dis 'n volledige oefenprogram wat jy tuis kan volg as jy spartel met dieselfde stryd as ek.